L 52/6
SL
Uradni list Evropske unije
20.2.2023
(r) „enoprsti kopitar“ pomeni žival iz vrst enoprstih kopitarjev rodu Equus (vključno s konji, osli in zebrami) in potomce križancev navedenih vrst; (s) „enodnevni piščanci“ pomenijo vso perutnino, mlajšo od 72 ur. 2.
Poleg opredelitev pojmov iz odstavka 1 se uporabljajo opredelitve pojmov „zdravilo za uporabo v veterinarski medicini“, „imunološko zdravilo za uporabo v veterinarski medicini“ in „protimikrobna snov“ iz člena 4(1), (5) in (12) Uredbe (EU) 2019/6.
Člen 3 Prepovedi in omejitve uporabe cepiv pri živalih za preprečevanje in obvladovanje bolezni kategorije A in nekaterih bolezni kategorije B 1.
Države članice lahko dovolijo uporabo cepiv pri živalih za preprečevanje in obvladovanje bolezni kategorije A, razen za bolezni iz dela 1 Priloge I, samo pod nadzorom pristojnega organa in če se uporabljajo: (a) kot del uradnih ukrepov, ki jih sprejme pristojni organ za preprečevanje in obvladovanje navedenih bolezni; (b) pod pogoji, ki so določeni v tej uredbi. 2.
Pogoji za uporabo cepiv proti boleznim kategorije A, določeni v prvem pododstavku, se ne uporabljajo za nekatere uporabe cepiv proti okužbi z virusom atipične kokošje kuge, zlasti za rutinsko preventivno uporabo ali uporabo v okviru trgovine, ki jih države članice lahko dovolijo zunaj uradnih ukrepov za preprečevanje in obvladovanje bolezni iz odstavka 1 za namene, ki niso odzivanje na izbruh. 3.
Države članice lahko dovolijo uporabo cepiv pri živalih za preprečevanje in obvladovanje bolezni kategorije B, razen za bolezni iz dela 2 Priloge I, pri tistih vrstah s seznama, za katere so bile ustrezne bolezni razvrščene v kategorijo B.
Člen 4 Prepovedi in omejitve uporabe nekaterih zdravil za uporabo v veterinarski medicini, razen cepiv, pri živalih za preprečevanje in obvladovanje bolezni kategorij A in B Države članice prepovejo uporabo naslednjih zdravil za uporabo v veterinarski medicini pri živalih za preprečevanje in obvladovanje bolezni kategorij A in B, razen če se uporabljajo za preprečevanje in obvladovanje bolezni iz dela 3 Priloge I in če njihova uporaba izpolnjuje pogoje iz navedene priloge: (a) imunološka zdravila za uporabo v veterinarski medicini za diagnosticiranje stanja imunosti živali; (b) hiperimunski serum; (c) inaktivirana imunološka zdravila za uporabo v veterinarski medicini, kot je navedeno v členu 2(3) Uredbe (EU) 2019/6; (d) protimikrobne snovi.
DEL II PRAVILA O UPORABI CEPIV ZA PREPREČEVANJE IN OBVLADOVANJE BOLEZNI KATEGORIJE A PRI ŽIVALIH POGLAVJE 1
Predpogoji Člen 5 Predpogoji za uporabo cepiv za preprečevanje in obvladovanje bolezni kategorije A pri kopenskih in vodnih živalih 1.
Pristojni organ se lahko odloči za uporabo cepiv pri živalih za preprečevanje in obvladovanje bolezni kategorije A v skladu s členom 3(1), če: (a) je izvedel oceno v podporo tej odločitvi, pri čemer je poleg meril iz člena 46(2) Uredbe (EU) 2016/429 upošteval vsaj merila iz dela 1 Priloge II;